
ОТ НИКОЛАЙ ДИМИТРОВ – КМЕТ НА ОБЩИНА НЕСЕБЪР

ОТНОСНО: Учредяване на Народно читалище ”Емона - 2025”- с.Емона на безвъзмездно право на ползване върху общински имот

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

         Община Несебър е собственик на Сграда /бивша сграда читалище/ с идентификатор 27454.501.364.1 по КК и КР на с.Емона, АчОС №6594/28.01.2020г, със застроена площ 191кв.м ( сто деветдесет и един)кв.м.

          В общинската администрация е постъпило заявление с наш вх.№Н5-ОС-365/30.04.2026г. от Марина Петрова Гачева -  председател и Димитрина Христова Йонкова - секретар на Народно читалище „Емона - 2025“ със седалище и адрес на управление с.Емона, “Вила Емона“ п.к 8252, община Несебър, област Бургас Булстат 208654616, с искане да им бъде предоставено безвъзмездно право на ползване на гореописаната Сграда (бивша сграда читалище) за нуждите на читалището.

 На основание  чл.10, ал.1,2 от ЗНЧ, читалището е вписано в регистъра на народните читалища и читалищни сдружения към Министерството на културата под № 3789. Със своята дейност Народно читалище „Емона - 2025“ – с.Емона, допринася за разнообразяване на културния и социален живот в с.Емона чрез предприемане на действия за създаване и поддържане на  Сред основните дейности на читалището е: уреждане и поддържане на библиотека, читалня, на любителското художествено творчество; организиране на школи, кръжоци,  празненства, концерти, чествания и младежки дейности;  създаване и съхраняване на музейни колекции съгласно Закона за културното наследство. 

Целите на Читалището са: развитие и обогатяване на културния живот и образователната дейност в село Емона; запазване на обичаите и традициите на българския народ; разширяване на знанията на гражданите и приобщаването им към ценностите и постиженията на науката, изкуството и културата; възпитаване и утвърждаване на националното самосъзнание; осигуряване достъп до информация. В декларацията си приложена към заявлението, читалището декларира, че не притежава собствен имот на община на Несебър за осъществяване на дейности си и реализиране на целите си.
Предвид горното считаме, че искането може да бъде уважено, като се приложи хипотезата на закона в чл.39, ал.4 от ЗОС за предоставяне безвъзмездно  право на ползване на имот – частна общинска собственост след решение на общински съвет прието с 2/3 от общия брой на общинските съветници. 

Като взехме предвид изложеното в заявлението и приложените документи, както и законовата възможност, предлагаме Общински съвет – Несебър на основание чл.21, ал.1, т.8 и т.12 от ЗМСМА, да вземе следното:
РЕШЕНИЕ:

 1. На основание чл.3, ал.3 от Наредба №5 за РПУРОИ на Общински съвет  - Несебър актуализира годишната програма за управление и разпореждане с имоти – общинска собственост за 2026г. като  раздел ІІІ, буква Б „Имоти в урбанизирана територия, върху които Община Несебър има намерение да учреди право на ползване и управление“ се допълва със следния общински имот: 

 Сграда/бива сграда читалище/  с идентификатор 27454.501.364.1 по КК и КР на с.Емона, на площ от 191кв.м (сто деветдесет и един)кв.м.; АчОС №6594/28.01.2020г.
2. На основание чл.39, ал.4 от ЗОС да се учреди безвъзмездно право на ползване за срок от 10 /десет/ години върху имот частна - общинска собственост, представляващ: Сграда/бива сграда читалище/  с идентификатор 27454.501.364.1 по КК и КР на с.Емона, на площ 191кв.м (сто деветдесет и един)кв.м.  АчОС №6594/28.01.2020г. на Народно читалище ул. „Емона - 2025“, вписано в регистъра на народните читалища и читалищни сдружения към Министерството на културата под № 3789 с адрес с.Емона, „Вила Емона“ п.к.8252 община Несебър, област Бургас, Булстат 208654616, представлявано от Марина Петрова Гачева в качеството й на председател и Димитра Христова Йонкова в качеството й на  секретар.

3. Разходите по учредяване на безвъзмездното право на ползване върху имотите, посочени в т.2 – местен данък, административна такса, такса за вписване на договора и др., както и разходи за ел. енергия, вода, такса битови отпадъци, застраховка и данък недвижими имоти да са за сметка на ползвателя.

КМЕТ НА ОБЩИНА НЕСЕБЪР:…………………

                                                            /НИКОЛАЙ ДИМИТРОВ/

Съгласувал: Нелина Колева – Нач.отдел „Общ.собственост“
Изготвил: Ивелина Младенова – Специалист в отдел „Общ.собственост“
